  Анжелика Тихонова корреспондент Балезиноысь «Чебурашка» нылпи садын Италмас сярысь удмурт дауркылъя (легендая) Михаил Петровен гожтэм поэмая ӟуч кылын мультфильм лэсьтӥзы. Сое кылдытонэ пиналъёс но анай-атайёссы пыриськизы. Со сярысь ивортодэтъя «Удмуртия» агентстволэн корреспондентэзлы вераз нылпи садысь визьнодась, мультфильмез кылдытон бордын тыршись Марина Поздеева. Нылпи садъёсын визьнодан ужын ИКТ-технологиосты кутон сярысь куронын мультфильм кылдытон сярысь люкетэз вань. Италмас нылаш сярысь мультфильм пуктыны малпан сётӥз кивалтӥсьмылэн воштӥсез. Мон 2015-тӥ арын ай со дауркылъя усьтэм занятие ортчытӥ вал. Тодэ вайим но мультфильм кылдытыны малпам. Марина Поздеева, «Чебурашка» нылпи садысь визьнодась, мультфильм кылдытонэз радъясь Визьнодасьлэн верамезъя, уже мыло-кыдо пыриськизы пиналъёс но, анай-атайёссы но. Мунёос, юртъёс, писпуос лэсьтӥзы, фонзэ дасязы. Со сяна асьсэос ик визьнодасьёсын ӵош куаразэс но гожтӥзы. Нош видео лэсьтӥз но радъяз ачиз Марина Поздеева.  Али мукет мультфильмлы материал люкаськом, текст малпаськом. Озьы ик удмурт темая лэсьтэме потэ. Мария Поздеева, «Чебурашка» нылпи садысь визьнодась, мультфильм кылдытонэз радъясь Тегъёс: Балезино Удмуртия нылпиос удмуртъёс дӥськут  